ELÄMÄ KUOLEMAN JÄLKEEN 4/5
Tällä viikolla puhumme meille elintärkeästä asiasta.
Minne päädymme kuoleman jälkeen?
On ihmisiä, jotka ovat käyneet taivaassa ja helvetissä.
69 prosenttia amerikkalaisista uskoo helvettiin, -
mutta vain yksi prosentti uskoo menevänsä sinne.
Uskooko tämä yksi prosentti tulikivenkatkuiseen helvettiin?
Bill Wiese uskoo. Hän vietti siellä 23 tuskallista minuuttia.
22.11.1998 oli aivan tavallinen päivä Wiesen perheessä.
He menivät nukkumaan puolen yön aikaan.
Kolme tuntia myöhemmin Bill tunsi, miten hänet nostettiin vuoteestaan.
Lennettyään ilman halki hän päätyi sellin lattialle.
Tämän tarinan voi lukea kirjoista "23 kysymystä helvetistä" -
ja "23 minuuttia helvetissä."
Bill Wiese on täällä kanssamme. Tervetuloa, Bill.
Olitko vain nimellisesti kristitty, kun tämä tapahtui?
Olen ollut kristitty 41 vuotta, ja toimin seurakunnassa.
Olit siis unessa, kun tämä alkoi tapahtua?
Olimme käyneet rukouskokouksessa.
Kun heräsin juomaan lasin vettä, minut vedettiin ulos ruumiistani.
Lensin ilman halki, ja päädyin sellin lattialle. Olin helvetissä.
Olin likaisessa vankityrmässä, jossa oli kiviseinät ja kalterit.
Olin ulkona ruumiistani.
Se oli jotakin, mitä en ollut koskaan kokenut.
Siellä oli erilaisia demonisia olentoja. -Miltä ne näyttivät?
Ne näyttivät matelijoilta. Ne olivat täynnä suomuja ja kyhmyjä.
Ne olivat neljä metriä pitkiä. Niistä puhutaan Raamatussakin.
Näyttivätkö ne sellaisilta, millaisiksi ne on kuvattu?
Kyllä. Kenneth Hagan on kuvaillut täysin samanlaista demonia.
Mitä demonit oikein tekivät?
Ensinnäkin ne pilkkasivat ja kirosivat Jumalaa vihoissaan.
Ne olivat kieroja olentoja. Sitten ne kääntyivät minua vastaan.
Yksi niistä heitti minut päin seinää.
Tunsin, kuinka luuni murtuivat.
Eräs iski kyntensä rintaani ja repi lihani rikki.
Helvetissä olemme ruumiissamme.
Demonit olivat täysin armottomia. Ne vihasivat Jumalaa ja ihmisiä.
Ne eivät tunteneet armoa.
Näitkö siellä muita ihmisiä?
Olin yksin demonien kanssa.
Ne kiduttivat minua, mutta minun sallittiin tuntea vain osa kivusta.
Palattuani Herra selitti, että ihmisten tuli tietää, -
ettei helvetti ole metafora, vaan siellä koetaan todellista tuskaa.
Näitkö tulta?
Jouduin syvän kuopan reunalle, jossa paloi tuli.
Se ei ollut se tulinen järvi, josta Ilmestyskirja puhuu, -
vaan tämänhetkinen helvetti.
Liekit nousivat korkealle kuopasta. Se oli täysin todellista.
Siellä näin ensi kerran ihmisiä, jotka paloivat liekeissä.
Oli hirveää nähdä ihmisten palavan ja kuulla heidän tuskanhuutonsa.
Miljoonat ihmiset huusivat suureen ääneen.
Sanoivatko he mitään? -He vain kirkuivat tuskissaan.
Siellä ei voi puhua, vaan kaikki ovat eristettyinä toisistaan.
Demonit kiduttavat ihmisiä, eikä siellä voi keskustella.
Ilmassa on rikinkatkua, ja sitä joutuu hengittämään.
Sehän on myrkyllistä.
Silti ihmiset pysyvät elossa.
Hengittäminen on vaikeaa.
Entä oliko siellä vettä? -Ei pisaraakaan.
Olin yhtä janoinen kuin mies, josta Luukas kertoo luvussa 16.
Siellä ei ole pisaraakaan vettä.
Ihmiset varmaan toivovat kuolevansa, mutta eivät voi.
Helvetissä ihmiset ovat kuolemattomissa ruumiissa.
Sielumme on ikuinen ja kuolematon.
Palava pensas paloi, mutta ei tuhoutunut.
Sama koskee ruumista helvetissä. En voi kuolla, vaikka haluaisin.
On hirveää ajatella, ettei sille ole loppua. Se jatkuu ikuisesti.
Se oli kaikkein kauhein asia. Tiesin, etten koskaan pääsisi pois.
Tiesin, ettei toivoa ole.
Jes. 38:18 "Eivät hautaan vaipuneet pane sinun totuuteesi toivoansa."
Heillä ei ole toivoa Jeesuksessa, koska on liian myöhäistä.
Tuo on todellakin järkyttävää. Toivon ihmisten ymmärtävän sen.
On kauheaa olla ilman toivoa ja ilman tulevaisuutta.
Jäljellä on vain ikuinen kipu ja tuska.
Se on hirveää. Ihmiset eivät voi kuvitellakaan helvetin kauhuja.
Sitten on vielä pimeys. Se syö kaiken valon liekeistäkin.
Sen pimeyden voi fyysisesti tuntea.
Helvetissä on niin paljon pahuutta.
Siellä ei ole rakkautta, eikä sieltä voi pelastua.
Siellä ei siis ole minkäänlaista kanssakäymistä?
Ihmiset luulevat näkevänsä monia ystäviään siellä.
Siellä ollaan yksin ikuisesti.
Olemme tärkeän päätöksen edessä.
Palvelemme rakastavaa Jumalaa, eikä Hän halua ihmisiä helvettiin.
Helvetti on paholaista varten.
Jumala antoi ihmiselle vapaan tahdon.
Huusitko Jeesuksen puoleen, vai kuinka pääsit pois sieltä?
Kun katsoin tulessa palavia ihmisiä, -
minut nostettiin tunneliin.
Silloin näin hohtavan valon.
Tiesin välittömästi, kuka Hän oli, vaikka en nähnyt Hänen kasvojaan.
Huusin Hänelle: "Jeesus!" Ja Hän vastasi: "Minä Olen!"
Lyyhistyin Hänen jalkoihinsa, ja Hän kosketti minua.
Hän alkoi vastata ajatuksiini.
Monet ajatukset kulkivat päässäni.
Mietin, miksi Hän oli lähettänyt minut helvettiin.
Jeesus sanoi, etteivät monet uskoneet helvetin olemassaoloon.
Olin luullut kristittyjen uskovan helvetin olemassaoloon.
Matt. 25:46 "Ja nämä menevät pois iankaikkiseen rangaistukseen, -
mutta vanhurskaat iankaikkiseen elämään."
Niin kuin taivaskin on ikuinen, niin on myös helvetin tuli.
Helvetti on todellinen paikka. Se oli syvällä maan sisässä.
Rangaistuksia oli eriasteisia.
Jeesus sanoi, että jotkut saavat suuremman rangaistuksen.
Selvisikö, miksi Herra lähetti nuo ihmiset sinne?
He joutuivat sinne kieltäessään Jeesuksen. He tekivät sen valinnan.
Jumala tarjosi armoaan heille heidän eläessään, -
mutta he kieltäytyivät ottamasta Jeesusta vastaan.
Jos ei tunne Jeesusta, päätyy tähän paikkaan ikuisiksi ajoiksi.
Se on hirveä ajatus.
Siksi Jumala haluaa, että me julistamme ilosanomaa.
Jeesus itki nähdessään ihmisten putoavan takaisin tunneliin.
Hän kuitenkin rakastaa meitä ja antaa meidän valita vapaasti.
Jumala on kertonut selvästi, kuinka vältämme helvetin.
Ilm. 21:8 sanoo, että epäuskoisten paikka on tulisessa järvessä.
Miten tuo kokemus on vaikuttanut sinun elämääsi?
23 sekuntia olisi riittänyt.
Se muutti elämäni. Jätin urani ja aloin tehdä julistustyötä.
Levitämme tietoutta. Emme tuomitse, vaan varoitamme.
Ihmisten on tutkittava Raamattua.
Mietitkö koskaan, miksi sinut valittiin tähän tehtävään?
En tiedä. Olin asunnonvälittäjä, jolla oli oma firma.
Olen hyvin konservatiivinen, -
ja minun oli vaikea kertoa kokemuksestani.
Se ei haittaa minua enää, jos saan johdattaa ihmisiä Sanan pariin.
Olitko kauhuissasi, kun huomasit irtoavasi ruumiistasi?
Olin kauhuissani.
Tiikerihai hyökkäsi kerran kimppuuni ollessani surffaamassa.
Se pelko oli pientä verrattuna kokemukseeni helvetistä.
Siellä ollaan todellakin ikuisesti.
Kirjan "23 minuuttia helvetissä" voi ostaa kirjakaupoista.
Miettikääpä tarinaa rikkaasta miehestä.
Hän pyysi lähettämään jonkun varoittamaan veljiään.
Aabraham vastasi, että jos he eivät usko Moosesta ja profeettoja, -
he eivät usko, vaikka joku heräisi kuolleista.
Uskooko kukaan teistä? Se löytyy Raamatusta.
Ihmiset ovat käyneet siellä ja tulleet varoittamaan meitä.
Helvetti on kauhea paikka, ja siellä on oltava ikuisesti.
Ruumis ei kuole, vaikka ihminen haluaisikin kuolla.
Bill Wiese on kertonut, mitä hänelle tapahtui.
Kukaan meistä ei tiedä, miksi juuri hänet valittiin.
Käännös: Hilkka Sepponen.